text: "Спонтанно" в Радио Благоевград в първия летен ден на 2018г. - Събития
  В деня, в който настъпи астрономическото лято, в Арт салона на Радио Благоевград се откри изложбата "Спонтанно" на Мариана Стефанова.
  Мариана Стефанова с артистичен псевдоним Марсе е от град Банско, рисува предимно абстракт, в който намира начин да покаже емоциите си и да провокира фантазията на зрителя.
  Според авторката абстрактът показва невидимата страна на вселената и всеки може да направи собствен прочит на картината, затова и не слага наименования на произведенията си.
  "Емоционален взрив" – така публиката, която бе на откриването определи изложбата. Сред гостите имаше англичани, които живеят в Банско, които споделиха, че в някои от картините откриват мистиката на България. А с това емоционално и интересно събитие Радио Благоевград посрещна астрономическото лято.